**Stingher și eu**

*Cristian Je*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Destin surpat de o dorință

ce-a alăptat la sânii ei

vise scăldate-n suferință

pierdute-n stepa vieții, pui de lei,

stingheri si ei...

Mreaja așteptării zilei ce-o să vină

rănită de-un ego nemăsurat

a lepădat din cer îngeri în tină

să zacă-n agonie si păcat,

stingheri și ei...

Când ochiul minții scaldâ-n lacrimi gena

făgăduinței gândului mișel,

pe foaia albă plânge tristă pana

cu rime colorate de-un penel,

stingher și el...

Și zac tăcut in cușca minții grele

înlănțuit în zeci de amintiri,

înec zi dupa zi în râul vieții mele

reflexii oglindite în sclipiri...

Apoi mă joc cu ora zilei trecătoare,

o dezmembrez in sute de secunde,

să caut veșnicia clipei dătătoare

de zâmbete, speranțe...dar se-ascunde

în al meu gând pierdut prin zeci de umbre.

Stingher și eu, stingher și eu....